 Yoruba Artists: Chatta bímọ tuntun, Toyin ati Davido lẹpọ, Sanwo-Olu fún Sola Sobowale lámì ẹyẹ Eyi ni akojọpọ awọn ohun to ṣẹlẹ lagbo awọn oṣere tiata Yoruba lọsẹ yii. Ibrahim Chatta Eleduwa ti fi ọmọbinrin lantilanti jinki gbajugbaja oṣere tiata, Ibrahim Chatta. Chatta fi aworan ọmọ naa nibi to ti gbe e dani sori oju opo Instagram rẹ. Chatta dupẹ lọwọ Ọlọrun bi o ti kede pe ọmọbinrin ni ọmọ naa ti Eleduwa fi ta idile rẹ lọrẹ Ẹwẹ, kete ti iyawo Chatta bimọ naa tan lawọn akẹgbẹ rẹ bẹrẹ si ni fi ikinni ranṣẹ sii. Wunmi Toriola wa lara awọn oṣere to kọkọ kii ku oriire ọmọ tuntun ti Ọlọrun fi jinki idile Chatta. O gbadura pe ki Ọlọrun wo ọmọ naa ati awọn ẹgbọn rẹ, koda aworan Chatta ati iyawo rẹ pẹlu ọmọ tuntun naa ni Wunmi fi si oju opo Instagram rẹ lati ki wọn. Toyin Abraham Aworan bi Toyin Abraham ti fẹnu ko olorin takasufe, Davido lẹrẹkẹ ni o fi si oju opo Instagram rẹ. O lo anfaani naa lati polowo fiimu rẹ. Fate of Alakada ti yoo jade ni sinima lọjọ jẹta oṣu kẹrin ọdun yii. Adura lo gba pe ki Eleduwa tubọ maa bukun fun olorin Davido. Mide Martins Fiimu AJULO to n bọ lọna ni Mide Martins sọ nipa rẹ lori ẹrọ ayelujara Instagram. Fọtọ oun ati ilumọọka olorin Fuji, Saheed Osupa lo fi sori ojo opo Instagram rẹ nibi tawọn mejeeji ti jọ joko. Mide ki awọn ololufẹ rẹ ku oju lọna fiimu ọhun ninu eyi ti Saheed Osupa ko pa ninu rẹ. Sola Sobowale Ami ẹyẹ imọriri ẹni ni Gomina ipinlẹ Eko, Babajide Sanwo-Olu fi da oṣere, Sola Sobowale lọla. Sola Sobowale fi idunnu rẹ han nibi to ti ki Gomina Sanwo-Olu fun imọriri oun. O ni oun ko niran pe Gomina ipinlẹ Eko ni iru nnkan bayii lọkan lati fun oun ni ami ẹyẹ. Foluke Daramola Orin igbe ni Foluke Daramola fi bọnu ninu fidio to fi lede loju opo Instagram rẹ. Foluke sọ ninu fidio naa pe kawọn eeyan kan to n gbe iroyin ofege kiri pe oun ku ye parọ kiri. O ni oun ko ni ku iku kiku kan bi ko ṣe yiye, o ni ẹni to ba n ro iku ro oun yoo lọ jẹ Ọlọrun nipe. : Ẹbun pataki lọmọ bibi, iya aburo ku ewu. Eleduwa ti fi ọmọ tuntun jojolo da idile ọkan lara awọn oṣere tiata kan lọla laarin ọsẹ yii. 